# Tilskud til energiforbedringer i forsamlingshuse i Rebild Kommune

I Rebild Kommune har byrådet afsat en pulje på 2.000.000 kr. årligt til energiforbedringer i kommunale bygninger og i forsamlingshusene.

## Hvad forstås ved energiforbedringer i relation til denne pulje?

Ved energiforbedringer forstås investeringer, der har til formål at nedbringe energiforbruget til opvarmning, belysning etc. og dermed forbedrer bygningens samlede energiregnskab.

Investeringen vil typisk blive foretaget ud fra en beregning af, om investeringen vil kunne tjenes hjem via besparelser på energiforbruget – altså om det er en god business case.

## Hvad kan man søge tilskud til?

Puljen kan søges til forbedringer af bygninger og faste installationer, fx belysning og varmeinstallationer. Der kan IKKE søges til hårde hvidevarer, møblement etc.

## Ansøgningskriterier

Ved vurderingen af ansøgningerne lægges der vægt på følgende:

* En god business case, hvor I sandsynliggør, at besparelsen på energiforbruget overstiger investeringen inden for en kortere årrække. Tag udgangspunkt i forsamlingshusets energimærkningsrapport og få gerne hjælp af en energirådgiver. Jo bedre business case desto større chance for at få støtte.
* Ansøgningen skal vedlægges min. 2 tilbud
* Der er ingen minimumsgrænse for projektstørrelse.
* Der er ikke formelt krav om egenfinansiering, men egenfinansiering kan medvirke til at sikre en god business case. Frivilligt arbejde betragtes som en del af egenfinansiering. Værdien af frivilligt arbejde fastsættes til 100 kr. pr. time.
* Ved store projekter/gennemgribende ændringer som fx skift af varmekilde, anbefaler vi, at der søges rådgivning hos en uvildig rådgiver, som kan vejlede om hvilke løsninger, der bedst opfylder forsamlingshusets behov. Udgiften til rådgiver kan indgå i ansøgningen.

## Bevillingskompetence

Puljen administreres af kommunens byggeteam, og beslutninger vedrørende puljen træffes af Økonomiudvalget. Efter ansøgningsfrist gennemgås alle ansøgninger af kommunens byggeteam, som laver indstilling til Økonomiudvalget.

Byggeteamet kan give bevilling til småinvesteringer, mens de større projekter indgår i en samlet prioritering på lige fod med større investeringer i de kommunale bygninger. De større projekter er det Økonomiudvalget, som træffer beslutning om.

## Hvordan søger I?

Forsamlingshusene skal ansøge på nedenstående skema. Ansøgningen vedlægges tilbud fra leverandører.

Ansøgningen sendes på e-mail til fællespostkassen i Center Sundhed Kultur og Fritid på: cskf@rebild.dk

## Vejledning

Hvis du har spørgsmål til puljen eller ansøgningsproceduren er du velkommen til at kontakte Sara Tornøe, Center Sundhed, Kultur og Fritid, på e-mail: sato@rebild.dk eller tlf. 99 88 77 14

# Ansøgning til Rebild Kommunes Pulje til energiforbedringer

|  |
| --- |
| Kontaktinformationer |
| Ansøgende forening/ organisationAdresseCVR-nummer |  |
| Projektansvarlig person (navn)AdresseTelefon/mobilE-mailadresse |  |

|  |
| --- |
| ProjektbeskrivelseBeskriv kort hvad I gerne vil lave og hvorfor |
|  |
| Business case - sandsynliggørelse af, at besparelse på energiforbruget overstiger investeringen inden for en kortere årrække(Tag gerne udgangspunkt i den energimærkningsrapport I har fået udarbejdet)  |
|  |

|  |
| --- |
| TidsplanHvornår forventer I at udføre projektet? (inkl. forventet slutdato) |
|  |

|  |
| --- |
| ØkonomiHusk at vedlægge 2 sammenlignelige tilbud eller dokumentation for materialepriser (hvis det er priser fra hjemmesider, så tag et screenshot, da links ændres/forældes)Indsæt beløbene fra det tilbud, I har valgt, i felterne herunder.*Ansøgninger uden dokumentation for projektudgift behandles ikke.* |

|  |
| --- |
| **Projektets budget**  |
| **Forventede udgifter** | **Specifikation** | **Beløb i kr.** |
| ***Eksempel:*** |  |  |
| ***Energirådgiver*** | ***Vejledning om valg af varmeløsning*** | ***5.000*** |
| ***Varmepumpe*** | ***Materialer og timeløn i henhold til tilbud fra XX*** | ***65.000*** |
| ***Isolering af loftsrum*** | ***Materialer i henhold til tilbud fra YY*** | ***20.000*** |
| ***Frivilligt arbejde*** | ***100 timer a 100 kr. til fjernelse af gl. isolering og etablering af nyt samt fjernelse af gl. radiatorer og efterfølgende malerarbejde.*** | ***10.000*** |
|  |  |  |
| **Projektets samlede værdi**  | ***100.000*** |

|  |
| --- |
| **Finansiering**  |
| **Forventet finansiering** (herunder tilskud fra andre fonde el. lign) | **Beløb i kr.** |
| ***Eksempel:*** |  |
| ***Tilskud fra Sparekassefond*** | ***5.000*** |
| ***Frivilligt arbejde*** | ***10.000*** |
| ***Kontant egenfinansiering*** | ***10.000*** |
| ***Energirenoveringspuljen*** | ***75.000*** |
| **I alt** | ***100.000*** |

|  |  |
| --- | --- |
| **Hvilket beløb søges der om i denne ansøgning?** | ***75.000 kr.*** |